यहां भगवान श्रीराम कह रहे हैं कि समाज में जो आयु और ज्ञान की दृष्टि से पूज्यनीय जन हैं, उनके शुभ संदेश और आशीर्वाद इस रथ पर सवार योद्धा के वास्तविक रक्षा-कवच हैं। यह सारी व्यवस्था विजय को सुनिश्चित करने वाली मूल्य-व्यवस्था है। लेकिन क्या प्रधानमंत्री मोदी और उनकी पार्टी समाज के उन लोगों की बातों को सुनती है जो न सिर्फ आयु, बल्कि ज्ञान में भी श्रेष्ठ और पूज्यनीय हैं। सर्वविदित है कि जिस अर्थशास्त्री ने पूरी दुनिया को 2008 के आर्थिक संकट के प्रति सचेत किया था, उसे आरबीआई गवर्नर के पद से हटा दिया गया। जिस अर्थशास्त्री का लोहा पूरी दुनिया मानती है, उन पूर्व प्रधानमंत्री मनमोहन सिंह का संसद में मजाक उड़ाया गया। नोटबंदी और जीएसटी पर जिन मनमोहन सिंह की भविष्यवाणी शत प्रतिशत सत्य साबित हुई, उन पर पाकिस्तान के साथ साजिश कर गुजरात में बीजेपी को हराने की कोशिश करने का आरोप लगा रहे हैं प्रधानमंत्री। जिस तरह गुजरात चुनाव के लिए प्रधानमंत्री मोदी और लगभग पूरी केंद्र सरकार और कई राज्यों के मुख्यमंत्री कामकाज छोड़कर सिर्फ एक राज्य का चुनाव जीतने के लिए जुटे हुए हैं, उससे यह तो स्पष्ट हो ही गया कि इनका लक्ष्य मात्र चुनाव जीतना है, न कि किसी किस्म का जीवन मूल्य या शासन का आदर्श स्थापित करना। जिस सत्ता रूपी रथ पर सवार प्रधानमंत्री अहंकार में डूबकर राजनीतिक, सामाजिक और ऐतिहासिक तथ्यों को तोड़-मरोड़ रहे हैं, वह उस परिभाषा के एकदम विपरीत है, जो विभीषण से संवाद में भगवान श्रीराम बताते हैं। भगवान राम कहते हैं: